Akmenės geležinkelio stotis

Ši geležinkelio stotis yra Ventos mieste. Apie stotį prie Ventos upės už Mažeikių žr. Ventos geležinkelio stotis.

Akmenės geležinkelio stotis (iki 1932 m. Dabikinės geležinkelio stotis) – geležinkelio stotis šiaurės vakarų Lietuvoje, Ventoje, Geležinkelio g. 1, miesto šiaurės rytinėje dalyje,Akmenės geležinkelio stotis. 1551.lt (tikrinta 2023-07-21). Kužių–Mažeikių geležinkelio ruože. Nedidelis geležinkelio mazgas, kuriame nuo Šiaulių–Mažeikių geležinkelio išsišakoja pramoninis Akmenės–Karpėnų geležinkelis. AB „Orlen Lietuva“ ir „Akmenės cementas“ krovinių tranzito stotis, stoja keleiviniai traukiniai Mažeikiai–Panevėžys.

 Istorija 

Stotis pastatyta 1871 m. nutiesus Liepojos–Romnų geležinkelio liniją kaip IV klasės geležinkelio stotis. 1908 m. čia keleiviams parduota 8520 bilietų, išsiųsta 190 asmeninių ir 1463 tarnybinės telegramos.Įdomu! Akmenės traukinių stotis Ventoje.  2023-03-02, Akmene.lt (tikrinta 2023-07-21). 1932 m. pervadinta iš Dabikinės į Akmenės stotį.

1949 m. atvesta atšaka į Akmenės cemento gamyklą – Akmenės–Karpėnų geležinkelis. Vėliau padidėjus krovinių srautams iš Mažeikių, Naujosios Akmenės ir Ventos pramonės įmonių, stotis išplėsta, nutiesta naujų kelių, 1989 m. pastatyti nauji stoties ir eismo valdymo tarnybų pastatai. Iki 1990 m. stotis buvo pavaldi TSRS Pabaltijo geležinkelių Šiaulių apygardai.

 Šaltiniai 

Kategorija:Venta (miestas)
Kategorija:Akmenės rajono savivaldybės geležinkelio stotys